Sumpah Pontianak

Filem Sumpah Pontianak merupakan sebuah filem Melayu yang diterbitkan di Singapura, ketika itu sebahagian daripada Persekutuan Tanah Melayu, pada tahun 1958. Filem Sumpah Pontianak diterbitkan dalam bentuk filem hitam putih tanpa warna.

Filem-filem dalam kumpulan ini berasaskan legenda Melayu amat menghiburkan masa kini sebagaimana ketika ia dikeluarkan, walaupun kini ia mungkin dianggap tidak lagi menakutkan dan amat melucukan berbanding keadaan sebenar ketika filem tersebut dihasilkan.

Pengarah
Filem Sumpah Pontianak diarah oleh pengarah B.N. Rao pada 1958.

Ringkasan

Filem ini adalah kesinambungan dari filem ‘Dendam Pontianak’. Chomel telah diusir keluar dari kampung dan telah kembali ke rupa asalnya,  seorang perempuan hodoh dan berbongkok setelah tengkuknya dipaku. Dia merayau-rayau dari kampung ke kampung untuk mencari makan dan tempat tinggal dan akhirnya dia jatuh lemah kerana kelaparan lalu dipelihara oleh seorang tua yang baik hati.

Maria, anak Chomel, selalu dihantui  oleh bayang-bayang ibunya dan kemudiannya pergi ke dalam hutan untuk mencarinya. Sementara itu, penduduk kampung dikejutkan dengan beberapa berita pembunuhan & kematian yang dahsyat dan semuanya menunding jari pada Pontianak.

Selain dari Pontianak, terdapat juga mahluk-makhluk lain seperti orang hutan, binatang pelik campuran burung/biawak dan Hantu Raya yang boleh berubah-ubah bentuk. Walaupun ia adalah jelmaan hantu, Pontianak ini adalah penjaga dan penyelamat, terutama sekali pada anaknya. Chomel hanya berubah menjadi Pontianak untuk menyelamatkan anaknya apabila Maria diculik oleh Hantu Raya.

Pelakon
 Maria Menado sebagai Chomel / Pontianak
 Mustapha Maarof sebagai Samad
 Salmah Ahmad sebagai Maria
 Shariff Medan sebagai Tok Penghulu Kg. Pasar Baru
 Yem sebagai Tok Penghulu Kg. Batu Belah
 Wahid Satay sebagai Ali
 Rahimah Alias sebagai Isteri Penghulu  
 Puteh Lawak sebagai Dol  
 Aman Belon sebagai Maidin  
 Mat Sentol sebagai Sentol  
 Omar Hitam sebagai Hantu Raya
 Karim Latiff

Pautan luar
 

Sumpah Pontianak
Sumpah Pontianak
Sumpah Pontianak
Filem bahasa Melayu